Gianni Bella

Gianni Bella (ca nascìu a Catania, lu 14 di marzu di 1946) è un cantauturi sicilianu.
Doppu aviri guidatu comu cantanti e chitarrista arcuni gruppi catanisi, â fini di l’anni '60, Gianni Bella si trasfirisci a lu nord a lu sèquitu di la juvinìssima soru Marcella, c’havi ammizzioni comu cantanti e partècipa a lu Cantagiro '70. Ntô 1972 'Montagne verdi', firmata di Bella nzèmmula a Giancarlo Bigazzi, partècipa a lu Festival di Sanremu e scala li classìfichi. Mentri la soru si mponi comu una dî cantanti taliani di maiuri successu, Gianni accumenza la propia carrera sulista, sempri cu l'aiutu di lu paruleri Bigazzi, e sùbbitu utteni un bon èsitu cu 'Più ci penso' (c’arresta dû 3 d’austu a lu 23 di nuvèmmiru di 1974 ntâ top ten taliana). Dui anni doppu, l'exploit: Bella dòmina li classìfichi estivi cu 'Non si può morire dentro', vincitrici di lu Festivalbar. Ntô 1978 si mponi novamenti ntâ manifistazzioni di Vittorio Salvetti, cantannu 'No'. Nta l’anni '80, a l'attivitati di sulista e d’auturi pâ soru (pi la quali scrivi tra l'àutru 'Nell'aria' e 'Il mio cielo puro'), accumenza la cullabburazzioni cu Mogol, c’addiventa sò paruleri e prudutturi. Â fini di l’anni '90, firma unu dî maiuri successi dâ carrera d’ Adriano Celentano, 'L'emozione non ha voce', grazzi â quali l'arbum 'Io non so parlar d'amore' arresta pi dù anni circa ntâ top 50 taliana. Ntô 2001 partècipa a lu Festival di Sanremu, prisintannu 'Il profumo del mare'.

 Li successi 

1974 Più ci penso
1976 Non si può morire dentro
1977 Io canto e tu
1978 No
1979 Toc toc
1980 Dolce uragano
1981 Questo amore non si tocca
1983 Il patto
1985 L'ultima poesia (cu Marcella Bella)
1988 Due cuori rossi di vergogna
1990 Verso l'ignoto (cu Marcella Bella)
1991 La fila degli oleandri
2001 Il profumo del mare
2007 Forever per sempre (cu Marcella Bella)

 Liami nterni 

Cantanti e gruppi musicali siciliani

Bella, Gianni
Bella, Gianni
Bella, Gianni